Under det russiske mesterskapet i alpint i desember 2019 kom Zverjan på sjuendeplass i utfor. Han deltok i alpint under Vinter-OL for ungdom 2020. Der kom han på 29.-plass i super-G, der Adam Hofstedt fra Sverige vant. I den påfølgende kombinasjonsslalåmen kjørte han ut. I storslalåm kjørte han også ut, og i slalåm kom han på 12.-plass. Han deltok også i parallellslalåm for mikslag, der han kjørte sammen med Anastasia Trofimova, og disse kom på tiendeplass etter at de ble slått ut i åttendedelsfinalen mot Sveits.